Lietuvos ir Malaizijos santykiai

Lietuvos ir Malaizijos santykiai – dvišaliai tarptautiniai santykiai tarp Lietuvos ir Malaizijos.

Nepriklausomybę pripažino 1991 m. rugsėjo 11 d. Santykiai užmegzti 1994 m. kovo 9 d.

Malaizijoje nuo 2020 m. veikia Malaizijos lietuvių bendruomenė (neoficialiais duomenimis 2021 m. gyveno 30 Lietuvos piliečių).. Tuo tarpu Lietuvoje 2022 m. pradžioje gyveno 14 Malaizijos piliečių.

Abi šalys yra Jungtinių Tautų, kitų tarptautinių organizacijų narės. Abi valstybės 2022–2024 m. laikotarpiui buvo išrinktos į Jungtinių Tautų Žmogaus teisių tarybą.Lietuva pirmą kartą tapo Jungtinių Tautų Žmogaus teisių tarybos nare (lrt.lt)

Lietuvai atstovauja nepaprastasis ir įgaliotasis ambasadorius, reziduojantis Tokijuje, o Lietuvai akredituotas Malaizijos ambasadorius reziduoja Varšuvoje. Selangore veikia Lietuvos garbės konsulatas.

 Ankstyvieji santykiai 
Nežinoma apie ryšius tarp Lietuvos ir Malaizijos iki 1990 m. Viena vertus, Malaizija iki 1957 m. buvo Britų Malajos dalis.

 Santykiai po 1990 m. 
Malaizija Lietuvos nepriklausomybę pripažino 1991 m. rugsėjo 11 d., o diplomatiniai santykiai buvo užmegzti 1994 m. kovo 9 d.

2010 m. balandžio 9 d. Afganistano Goro provincijoje, kur veikė Lietuvos vadovaujama provincijos atkūrimo grupė, lankėsi Afganistane viešėjusi Malaizijos kariuomenės ir Užsienio reikalų ministerijos delegacija. Goro sostinėje Čagčarane svečiai susitiko ir su provincijos atkūrimo grupės dešimtosios Lietuvos karių pamainos vadu pulkininku Gediminu Macijausku, tarnaujančiais ir dirbančiais kariais ir civiliais. Delegacijai vadovavo jungtinio štabo viršininkas generolas majoras Abdas Rahimas ir užsienio reikalų viceministras Kazlanas Rašidas. G.Lietuvos Respublikos krašto apsaugos ministerija :: Naujienos » Aktualijos (kam.lt)

 Švietimo, mokslo, sporto ir technologiniai mainai ir kultūrinis bendradarbiavimas 
2000–2002 m. Malaizijai priklausiusioje saloje buvo filmuojamas realybės šou „Robinzonai“, kuriame dalyvavo lietuvių, latvių ir estų atstovai.TV6 vėl rodys „Robinzonus“, kuriuos vedė Kernagis (alfa.lt)

Nuo 2010 m. Mykolo Riomerio universitetas bendradarbiauja su Malaizijoje esančiu Malaizijos Sains universitetu.Mykolo Romerio universiteto bendradarbiavimas siekia ir Malaiziją 

 Ekonominiai santykiai 
Vykdomi ekonominiai mainai su Perako valstija. 2013 m. rugpjūčio 30 – rugsėjo 5 dienomis ūkio ministro Evaldo Gusto vadovaujama Lietuvos vyriausybinė delegacija, lankėsi Malaizijoje, kur susitiko su Malaizijos valstybinių institucijų, Malaizijos Perako valstijos institucijų atstovais ir Malaizijos verslo organizacijų ir įmonių („Petronas“, „Sime Darby“) atstovais bei Malaizijos Perako valstijos sosto įpėdiniu princu Raja Nazrinu Šachu. Su delegacija atvykęs buvo ir Sveikatos apsaugos viceministras Gediminas Černiauskas.[https://eimin.lrv.lt/lt/naujienos/sustiprinti-lietuvos-ekonominiai-rysiai-su-malaizija  Sustiprinti Lietuvos ekonominiai ryšiai su Malaizija | Ekonomikos ir inovacijų ministerija (lrv.lt)

2013 m. gruodžio 9 d. Lietuvoje lankėsi Malaizijos Perako valstijos gubernatoriaus Zambry Abd Kadiro vadovaujama verslo delegacija ir susitiko su Lietuvos premjeru Algirdu Butkevičiumi.Premjeras: turime skatinti Lietuvos ir Malaizijos bendradarbiavimą | Mano vyriausybė (lrv.lt) 

2020 m. duomenimis, prekybos apyvarta tarp Lietuvos ir Malaizijos siekė 39,3 mln. eurų, o Malaizija buvo 60-a pagal prekybos apimtis Lietuvos prekybos partnerė.

Prekybos balanse vyrauja eksportas iš Lietuvos į Malaiziją.

 Eksportas sudaro 21,3 mln. eurų; Malaizija yra 62-a pagal prekybos apimtis eksporto partnerė.
 Importas sudaro 18,1 mln. eurų; Malaizija yra 56-a pagal prekybos apimtis importo partnerė. Daugiausiai importuojama produkcija: kaučiukas ir jo dirbiniai (20%), elektros įrenginiai ir jų dalys (15%), įvairūs maisto produktai (10%), transporto priemonės (10%), plastikas ir jo gaminiai (8%).

2020 m. Malaizijos tiesioginės investicijos buvo neigiamos, o Lietuvos tiesioginių investicijų Malaizijoje nebuvo. Yra savo verslą Malaizijoje sukūrusių lietuvių.Lithuanians around the world – Audra Pakalnyte in Malaysia; a Lithuania Tribune exclusive (The Lithuania Tribune) 2013 m. Lietuva kvietė Malaizijos energetikos kompaniją „Petronas“ dalyvauti konkurse dėl suskystintų gamtinių dujų tiekimo Klaipėdos uoste statomam suskystintų gamtinių dujų terminalui.Lietuva kviečia Malaizijos „Petronas“ dalyvauti konkurse dėl dujų tiekimo SGD terminalui

Pilietiniai mainai
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Malaizijos piliečių skaičius Lietuvoje 5  7  12  14

 Pasiuntinių ir ambasadorių sąrašas 

 Pasiuntiniai Lietuvai 
Sąrašas yra nepilnas
 1994–1995 m. – Mohamedas Haronas, pirmasis Malaizijos ambasadorius Lietuvai (rezidavo Maskvoje)
 2008-2011 m. (?) – Kamarudinas Bin Mustafa (rezidavo Stokholme)Darbą Lietuvoje pradėjo Malaizijos, Pietų Korėjos ir Naujosios Zelandijos ambasadoriai (TV3)
 nuo 2020 m. – Čitra Devi Ramija (reziduoja Varšuvoje)

 Pasiuntiniai Malaizijai 
 2003–2006 m. Dainius Ginutis Voveris, pirmasis Lietuvos ambasadorius Malaizijai (rezidavo Vilniuje)
 ?
 2016–2017 m. – Egidijus Meilūnas (rezidavo Tokijuje)
 2018–2021 m. – Gediminas Varvuolis

 Šaltiniai 

 Nuorodos 
 Malaizija | Dvišaliai ekonominiai ryšiai su užsienio šalimis | Prekybiniai ekonominiai santykiai | Ekonominė diplomatija | Lietuvos Respublikos užsienio reikalų ministerija (urm.lt) 
 Malaizija | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Malaizija